ભારતીય મીડિયાની વિશ્વસનીયતાની અધોગતિ ઓછામાં ઓછા બે દાયકાથી ચાલી રહી છે. કટોકટી દરમિયાન મોટાભાગના મિડીયા હાઉસોએ 1970ના દાયકામાં ઇમર્જન્સી દરમિયાન કરેલી બાંધછોડને બાજુએ મુકીએ તો મીડિયાના ખરીદ-વેચાણની સાચી વાર્તા ઉદારીકરણના આગમન સાથે શરૂ થઈ છે. મીડિયા સંસ્થાનોની સંપાદકીય બાજુએથી વેપાર ચાલુ થયો, શરૂઆતમાં તે સસ્તી થઈ પછી તે સાવ વેચાઈ ગઈ. પ્રોડકટને વેચતી કોઈ પણ વસ્તુ તરીકે સમાચારો ઘડાતા થયા. પરિણામે નિશ્ચિત કિંમતે સમાચારની જગ્યા વેચવાની વ્યવસ્થા ઉભી થઈ. ત્યારબાદ મિડિયા હાઉસને ઇક્વિટી બદલામાં જાહેરાતની જગ્યા અને કવરેજ માટે બિઝનેસ ગૃહો સાથે ખાનગી સંધિઓનો કોન્સેપ્ટ આવ્યો. આ વ્યવસ્થામાંથી બંનેને ફાયદો મળતો હતો, પરંતુ મીડિયાની વિશ્વસનીયતા નબળી પડતી જતી હતી.